… spre deosebire de anii precedenţi, în acest an, fermierii vor putea depune cererile unice abia spre sfârşitul acestei luni, începutul lunii aprilie. Printre motivele invocate de conducerea agenţiei se numără întârzierea prestatorului în a stabili forma finală a adeverinţei care face parte integrantă din anexele la cererea unică de plată, da şi a cererii unice. Având în vedere aceste motive invocate, fără ca întârzierea să aibă urmări în ceea ce priveşte plăţile aferente anului 2024 – avansul din a doua jumătate a lunii octombrie, fermierii sunt rugaţi să nu se sperie pentru întârziere.
Termenele ulterioare privind depunerea vor fi decalate corespunzător. Pentru un plus de operativitate în ceea ce priveşte depunerea cererilor unice la momentul potrivit, fermierilor li se recomandă să treacă pe la primăriile în raza cărora se află terenurile pentru care se vor solicita subvenţiile aferente anului 2024, pentru a clarifica toate informaţiile de ordin tehnic şi scriptic. La declanşarea campaniei, primăriile vor avea în aceste condiţii pusă la punct baza de date, informaţiile necesare completării formularului de adeverinţă în varianta modificată.